El refugu a la convocatoria d’oposiciones espárdese pel Estáu
#000004
Los sindicatos STEPV (País Valencianu), STERM-i (Murcia) y STEC- IC (Canaries) xunto con SUATEA, confirmaron el so refugu a la convocatoria de les oposiciones 2021 plantegando diverses midíes de presión y movilizaciones. Hai que señalar que nel casu del País Valencianu, onde les oposiciones celebraránse’l próximu mes de mayu, el STEPV –sindicatu llargamente mayoritariu nesi territoriu- yá empecipió una importante campaña de movilizaciones dende va meses, incluyendo la convocatoria d’una xornada de fuelga mientres el mes d’avientu, al igual que la celebrada en Canaries el pasáu 15 de marzu. Pue señalase que la posible celebración de les oposiciones en Valencia, en distinta fecha a la prevista na mayoría los territorios, va facilitar el qu’aspirantes d’esi territoriu van poder allegar ensin torga dalguna a les oposiciones n’otros territorios del Estáu.
#000007
Como ye sabío, les distintes comunidaes autónomes del Estáu tán somorguiaes nel desenvolvimientu de los procesos selectivos 2021 nel ámbitu docente faciendo pasar por normal lo que nun lo ye. Si daqué caracteriza al momentu actual, ye la imprevisibilidá de determinaes situaciones que puedan xenerase nos próximos meses por cuenta de la evolución de la pandemia.
#000008
Igualmente, paeznos esmolecedor que, dafechu na pandemia, tean convocándose procesos selectivos masivos en base a intereses partidistes afectaos pola sentencia del Tribunal de Xusticia de la Unión Europea (TXUE), que plantega la necesidá de sancionar les contrataciones en fraude de llei. Esto val pa Educación, Sanidá y otros sectores públicos y asocede nunos momentos nos que’l personal s’atópa devasáu pol trabayu y l’estrés que xenera esta situación de pandemia.
#000011
Les rápides y fuertes oscilaciones nes andaes y les dificultaes pa desenvolver el procesu de vacunación nun garanticen que la convocatoria d’oposiciones pueda llegar a efectuase en condiciones de seguridá sanitaria. Nun se sabe cuál va ser l’escenariu sanitariu pal próximu branu. Forzar la so celebración puede ser una temeridá. Caltener estos procesos selectivos, col riesgu de que finalmente puedan llegar a suspendese por un escenariu negativu, supondría que tol tiempu y esfuerzu emplegáu na so preparación, quedaríen pa prau.
#000012
Solliniamos que tamos trabayando n’andecha pa consiguir la estensión del refugu a la celebración de les oposiciones docentes en plena pandemia a otros territorios del Estado Español.
#000014
Per otru llau, entendemos que les alministraciones nun pueden resalvar la situación en fraude de llei na que s’atopa xuna parte bien importante del colectivu interín, ratificaes por sentencies europees, especialmente la del 19 de marzu de 2020, na qu’amás s’indica que les oposiciones nun son la fórmula para solucionar el problema. Por ello, simultáneamente al aplazamientu proponemos la busca urxente d’una fórmula que reconoza la fixeza nos puestos de trabayu al personal interino en situación d’abusu de temporalidá.
#000015
En Les Cuenques más del 70% de los conciertos nun son necesarios, marafúndiense más de 24 millones d'euros de los/les contribuyentes
#000020
¿Quién firmó’l cese a los 3 años del personal interino?
#000023